joelniklaus/EU_Wikipedias huggingface dataset:
Naapuruussovittelu

Naapuruussovittelu on menetelmä, jonka avulla voi käsitellä asumisen, kotirauhan ja naapurisuhteiden häiriöitä, esimerkiksi arkielämää häiritsevää käyttäytymistä, asuinyhteisön ristiriitoja, sääntörikkomuksia ja vahingontekoja. Sen päämääränä on asumisen turvallisuus ja naapurisopu. Naapuruussovittelu on joko kahdenvälistä tai laajempaa yhteisösovittelua. Restoratiivisten periaatteiden mukaisesti keskuksen toiminnassa olennaista on parantaa naapurien kommunikointia ja rohkaista heitä vuorovaikutukseen. Toisin kuin rikos- ja riita-asioiden sovittelusta ei naapuruusovittelusta ole säädetty lailla. 

Sovittelun tavoitteena on löytää yhteinen ja kestävä ratkaisu ongelmatilanteeseen ja estää häiritsevien tilanteiden paisuminen vihamielisyydeksi, vihamielisyyden paisuminen riidoiksi ja riitojen paisuminen pitkäkestoisiksi selkkauksiksi. Naapuruussovittelulla puututaan häiriöihin, hankalaksi koettuihin tilanteisiin ja ristiriitoihin, kuten häiritsevään käyttäytymiseen ja yhteisten tilojen käyttöön, asukastoimikuntien yhteistyön ongelmiin, kiinteistöyhtiön ja asukkaiden väliseen epäluottamukseen, etnisiin ja kulttuurien välisiin selkkauksiin. Sovittelussa on mukana naapureiden lisäksi ulkopuolinen sovittelija. 



Suomessa toimii muun muassa Naapurisovittelun keskus, jonka palvelu on maksutonta. Keskus kuuluu Suomen Sovittelufoorumiin, joka on yleishyödyllinen ja voittoa tavoittelematon yhdistys, joka tukee kaikkien sovittelun osa-alueiden toimintaa Suomessa.

Taustaa 
Jo 2000-luvun alussa Kansainvälisen siirtolaisuusjärjestön (IOM) Let's Talk -hankkeessa koulutettiin maahanmuuttajataustaisia henkilöitä sovittelijoiksi. Vuonna 2006 Suomen Pakolaisapu ry ryhtyi kehittämään välineitä asiakkaidensa asumiseen liittyviin ongelmiin. He havaitsivat muun muassa, että taloyhtiöissä muodostuvan ongelmia esimerkiksi silloin, kuin maahan juuri muuttaneet eivät olleet tietoisia järjestyssäännöistä. Pian havaittiin, että naapurit olivat parhaita neuvomaan toisiaan, sen sijaan että paikalle olisi kutsuttu ulkopuolinen ammattilainen. 

Vuoden 2015 alussa Pakolaisapu perusti Naapuruussovittelun keskuksen. Vuonna 2020 Naapuruussovittelun keskuksessa sovitelluista tapauksista noin kolmasosassa toisena osapuolena on ollut maahanmuuttaja.

Katso myös 
 Naapurimelu

Lähteet

Aiheesta muualla 

 Naapuruussovittelun keskus 
 Suomen Sovittelufoorumi SSF
 Suksipa naapuri suolle! Naapurisovittelija ratkoo työkseen erimielisyyksiä – joskus entiset riitapukarit voivat jopa ystävystyä
 https://www.is.fi/asuminen/art-2000001937282.html

Asuminen
Hajime Sugiyama

Hajime Sugiyama (myös Sugiyama Gen; 1. tammikuuta 1880 Kokura – 12. syyskuuta 1945 Tokio) oli japanilainen sotamarsalkka (gensui), joka toimi Japanin pääesikunnan päällikkönä toisen maailmansodan aikana vuosina 1940–1944.

Sugiyama aloitti sotilasuransa vuonna 1901, ja valmistui sotilasakatemiasta 1907 sekä armeijan esikuntakoulusta 1910. Hän komensi vuosina 1913–1915 pataljoonaa ja 1918–1920 lennostoa. Hän sai kenraalin arvon vuonna 1925. Sugiyama oli vuosina 1930–1932 apulaissotaministerinä, 1932–1933 divisioonankomentajana ja 1933–1934 pääesikunnan ilmailuosaston päällikkönä. Toimiessaan sotaministerinä vuosina 1937–1938 Sugiyamalla oli tärkeä rooli Kiinan–Japanin sodan aloittamisessa. Vuosina 1938–1939 hän komensi Japanin Pohjois-Kiinan-armeijaa Hisaichi Terauchin seuraajana ja jonkin aikaa Mongolian-armeijaa.

Sugiyama nimitettiin pääesikunnan päälliköksi lokakuussa 1940. Hän kannatti voimakkaasti sodan aloittamista Yhdysvaltoja vastaan ja valloitussotaa Kaakkois-Aasiassa. Sugiyaman vaikutusvalta Japanin sodanjohdossa alkoi heiketä Doolittlen iskun ja Guadalcanalin taistelun vastoinkäymisten jälkeen, ja sotilaallisesta strategiasta päättäminen siirtyi pääministeri Hideki Tōjōlle. Sugiyama ylennettiin marsalkaksi vuonna 1943, mutta helmikuussa 1944 hänet syrjäytettiin esikuntapäällikön tehtävästä, jonka Tōjō otti itselleen. Sugiyama oli jonkin aikaa sotilaskoulutuksen ylitarkastajana, mutta Tōjōn jouduttua eroamaan hänestä tuli uudelleen sotaministeri heinäkuussa 1944. Hän jatkoi ministerinä huhtikuuhun 1945, ja oli sen jälkeen 1. armeijan komentajana sodan loppuun asti. Sodan päätyttyä Japanin antautumiseen Sugiyama teki itsemurhan ampumalla Tokiossa 12. syyskuuta 1945. Hänen vaimonsa teki myös itsemurhan.

Lähteet

Aiheesta muualla

Japanin marsalkat
Japanilaiset toisen maailmansodan sotilaat
Japanin ministerit
Itsemurhan tehneet
Vuonna 1880 syntyneet
Vuonna 1945 kuolleet
Kudzut

Kudzut eli kudzupavut (Pueraria) on hernekasvien (Fabaceae) heimoon kuuluva kasvisuku. Sukuun kuuluu noin 20–25 lajia.

Lajeja ja muunnoksia 
 Pueraria alopecuroides
 Pueraria bella
 Pueraria calycina
 Pueraria candollei
 Pueraria candollei var. candollei
 Pueraria candollei var. mirifica (syn. Pueraria mirifica)
 Pueraria edulis
 Pueraria imbricata
 Pueraria lacei
 Pueraria montana
 Pueraria montana var. chinensis
 Pueraria montana var. lobata – purppurakudzu (syn. Pueraria lobata)
 Pueraria montana var. montana
 Pueraria montana var. thomsonii – komeakudzu (syn. Pueraria thomsonii)
 Pueraria peduncularis
 Pueraria phaseoloides
 Pueraria sikkimensis
 Pueraria stricta
 Pueraria tuberosa
 Pueraria wallichii

Lähteet 

Hernekasvit
Helga y Flora

Helga y Flora on televisioyhtiö Canal 13:n esittämä chileläinen TV-sarja. Sen päärooleissa ovat Catalina Saavedra, Amalia Kassai ja Alejandro Sieveking.

Aiheesta muualla 
 Viralliset kotisivut

Chileläiset televisiosarjat
2020-luvun televisiosarjat
Draamasarjat
Rikossarjat
Perdona nuestros pecados

Perdona nuestros pecados on televisioyhtiö Mega:n esittämä chileläinen TV-sarja. Sen päärooleissa ovat Mariana Di Girólamo ja Mario Horton,.

Aiheesta muualla 
 Viralliset kotisivut

Chileläiset televisiosarjat
2010-luvun televisiosarjat
Draamasarjat
Telenovelat
Timo Kakkola

Timo Tapio Kakkola (s. 25. lokakuuta 1962 Joutseno) on suomalainen kenraaliluutnantti. Hän on toiminut Puolustusvoimien sotatalouspäällikkönä vuodesta 2020.

Kakkola on suorittanut upseerin tutkinnon vuosina 1983–1986 ja yleisesikuntaupseerin tutkinnon tekniseltä linjalta vuonna 1995. Hän on aiemmin toiminut muun muassa Puolustusvoimien logistiikkalaitoksen johtajana 2018–2019, Pääesikunnan logistiikkapäällikkönä 2016–2017 ja Länsi-Suomen huoltorykmentin komentajana 2010–2011.

Lähteet 

Suomalaiset kenraalit
Vuonna 1962 syntyneet
Elävät henkilöt
Pinja Arbelius

Pinja Arbelius (s. 2000) on suomalainen pesäpalloilija. Arbelius edustaa Superpesiksessä pelaavaa kasvattajaseuraansa Porin Pesäkarhuja. Pesäkarhuissa pelatessaan Arbelius on saavuttanut kaksi SM-hopeaa ja yhden SM-pronssin.

Arbelius on 3. heinäkuuta 2020 mennessä pelannut urallaan 22 Superpesiksen runkosarjaottelua. Näissä hän on lyönyt kaksi kunnaria ja 26 tavallista juoksua, tuonut viisi juoksua ja kerännyt 48 kärkilyöntiä. Arbelius on pelannut 11 Superpesiksen pudotuspeliottelua. Näissä hän on lyönyt yhden kunnarin ja yhdeksän tavallista juoksua, tuonut yhden juoksun ja kerännyt 23 kärkilyöntiä.

Lähteet 

Suomalaiset pesäpalloilijat
Vuonna 2000 syntyneet
Elävät henkilöt
Saariselän Kuukkeli

Saariselän Kuukkeli oli kauppakeskus Siulan liiketalossa Saariselän keskustassa. Kauppakeskuksessa toimivat K-market, tekstiili- ja matkamuistomyymälä, kotileipomo, Ravintola Kuukkeli, hotelli- ja matkailupalvelujen keskusvuokraamo, posti, Matkahuolto, taksi ja apteekin lääkekaappi.

Historia 
Saariselän matkailukeskuksen rakentaminen alkoi 1970-luvulla, ja Saariselkä sai ensimmäisen kauppansa K-kauppa Kuukkelin helmikuussa vuonna 1981 juuri ennen Uudenmaan hiihtoloman alkamista. Myymälärakennus oli silloin kooltaan 240 m², josta myymälätilaa oli 130 m² ja leipomo-, varasto- ja muita tiloja 110 m².

Ensimmäisen kaupan rakennuttivat Arja Järvinen ja Pirkko Männistö, jotka pitivät kahvila- ja matkamuistomyymälää Kaunispää-tunturilla. K-kaupan osti ivalolainen kauppias Antero Ylävaara marraskuussa 1986.

Kauppakeskusta laajennettiin viisi kertaa: vuosina 1990, 2000, 2003, 2004 ja 2005. Viimeinen laajennus tapahtui 2019, jolloin pääsisäänkäynnin viereen avattiin ohjelmapalvelu ja välinevuokraamo. Maasto- ja sähköpyörät ovat saavuttaneet suuren suosion Saariselän lomalaisten keskuudessa, ja Kuukkelissa oli niitä suurvalikoima. 

Vuonna 2021 kaupan avaamisesta tuli kuluneeksi 40 vuotta, ja juhlan kunniaksi painettiin 24-sivuinen Saariselän Kuukkelin 40-vuotisjuhlalehti.

Kauppakeskus tuhoutui tulipalossa 21. helmikuuta 2022. K-market Kuukkeli avattiin väliaikaisiin tiloihin Siulan liiketaloon 31. maaliskuuta 2022.

Lähteet

Aiheesta muualla 
 Saariselän Kuukkeli
 Majoitus Kuukkeli
 Saariselän Kuukkelin 40-vuotisjuhlalehti

Suomen kauppakeskukset
Inarin rakennukset ja rakennelmat
Konsta Kurikka

Konsta Kurikka (s. 24. tammikuuta 2001 Juva) on suomalainen pesäpalloilija ja baseballpelaaja.

Ura 
Kurikka aloitti pesäpalloilun 6-vuotiaana Juvan Nuorisopesiksessä, mutta on varsinaisesti Siilinjärven Ponnistuksen kasvatti. Hän on pelannut sittemmin Siilinjärven Pesiksen, Imatran Pallo-Veikkojen, Kiteen Pallon ja Sotkamon Jymyn junioreissa. Kurikka teki Superpesis-debyyttinsä vain 16-vuotiaana 30. toukokuuta 2017 kotona Alajärven Ankkureita vastaan. Hän toi ottelussa kaksi juoksua. Kurikka löi ensimmäisen kunnarinsa Superpesiksessä 24. heinäkuuta 2018 Alajärven Ankkureita vastaan. Hänet palkittiin joukkueensa parhaana pelaajana. Kaudeksi 2020 Kurikka siirtyi Sotkamon Jymyyn tähtäämään Suomenmestaruutta, jossa hän voitti mestaruuden sekä A-pojissa että Superpesiksessä.

Pelityyli 
Sotkamon Jymyn pelinjohtaja Jani Komulainen pitää Kurikkaa yhtenä lahjakkaimmista pesäpalloilijoista ja kuvailee häntä heinäkuussa 2020 näin:

Saavutukset 
 SM-kulta (2020)
 A-poikien Itä–Länsi-ottelu (2019) 
 B-poikien Itä–Länsi-ottelu (2018)

Muuta  
Kurikka muutti yksin asumaan 16-vuotiaana Sotkamoon, jotta pääsisi opiskelemaan Sotkamon lukion pesäpallolinjalle. Hän valmistui ylioppilaaksi syksyllä 2020.

Baseball  
Kurikka on kertonut olevansa kiinnostunut baseballista ja on kiinnostunut tekemään uran sen parissa Yhdysvalloissa, jos saa siihen mahdollisuuden. Kurikka kertoo tavoitteenaan olevan pelaaminen Sotkamon Jymyssä kesällä 2021 ja syksyllä baseballin kokeileminen ja ammattilaisuus ulkomailla. Hänen mielestään olisi hienoa olla ensimmäinen suomalainen baseball-pelaaja Yhdysvalloissa. Huhtikuussa 2021 hän pelasi baseballin Saksan Bundesliigassa Heidenheim Heideköpfen riveissä yhdessä ottelussa. Vuoden 2022 aikana hän pelasi ammattilaisotteluita sekä Espanjassa että Saksassa, kunnes teki lokakuun 2022 alusta alkavan sopimuksen Australian pääsarjassa ABL:ssä pelaavan Brisbane Bandits -joukkueen kanssa. Hän on ensimmäinen ABL:ssä pelaava suomalainen kautta aikain. Lisäksi Kurikka pelaa United International Baseball League -nimisessä ammattilaissarjaa. UIBL alkaa helmikuussa 2023 yhdeksän ottelun näytösturnauksella Dubaissa. Pohjoismaista on Kurikan lisäksi mukana vain yksi pelaaja.

Lähteet 
 Kurikan pelaajakortti Sotkamon Jymyn kotisivulla

Viitteet  

 
Suomalaiset pesäpalloilijat
Suomalaiset baseballpelaajat
Sotkamon Jymyn pelaajat
Vuonna 2001 syntyneet
Elävät henkilöt
Wolfgang Flür

Wolfgang Flür (17. heinäkuuta 1947) on saksalainen muusikko, joka tunnetaan parhaiten jäsenyydestään Kraftwerk-yhtyeessä vuosina 1973–1987. Hänen vastuullaan olivat elektroniset lyömäsoittimet. 

Kraftwerkin jälkeen Flür soitti yhtyeessä nimeltä Yamo, jonka kanssa julkaisi myös albumin vuonna 1997. Vuonna 2000 hän julkaisi elämäkertansa nimeltä "Ich war ein Roboter" (suom. "Minä olin robotti").

Lähteet 

Kraftwerk
Saksalaiset muusikot
Vuonna 1947 syntyneet
Elävät henkilöt
Anton Välimaa

Anton Välimaa (s. 22. elokuuta 1999 Kauhava) on suomalainen lentopalloilija, pelipaikaltaan passari. Hän on syntynyt Kauhavalla.

Antonin seura on tällä hetkellä Akaa-Volley. Ensimmäisen liigakautensa hän pelasi Kokkolan Tiikereissä kaudella 2017-2018. Kaudelle 2021-2022 Anton teki 1+1 mallisen sopimuksen Akaalle. Optio otettiin käyttöön ja pelit jatkuvat Akaalla myös kaudella 2022-2023. Kauden 2018-2019 päätteeksi Anton valittiin Lentopallon Mestaruusliigan vuoden läpimurtopelaajaksi. Kaudella 2019-2020 hän sai ensimmäisen nimityksensä liigan kuukauden tähdistöön marraskuussa 2019, toinen nimitys kuukauden tähdistöön on helmikuulta 2021. Kausi 2021-2022 Akaassa alkoi  hyvin, ensimmäinen "parasta palvelua" nimitys lokakuun passariksi tuli yleisöäänestyksessä. Nimitykset tulivat myös marraskuun ja tamminkuun osalta. Kesällä 2020 Anton kutsuttiin Suomen miesten lentopallomaajoukkueen harjoitusryhmään, joka valmistautui vuoden 2021 EM-kisoihin. Kauhavan Wisassa Anton on voittanut useita junioreiden SM-mitaleja. Junioreiden SM-kulta tuli kuitenkin Oulun Kiskon riveissä vuonna 2015 B-pojissa. Ensimmäinen aikuisten sarjan mitali on kauden 2020-2021 päätteeksi saavutettu pronssi mestaruusliigassa Kokkolan Tiikerien riveissä. Akaa-Volley saavutti kauden 2021-2022 päätteeksi ensimmäisen SM-mitalinsa voittamalla pronssiottelusarjassa Hurrikaani-Loimaan. Antonille mitali oli toinen aikuisten sarjassa. Kuortaneen valmennuskeskuksessa Välimaa pelasi kaksi kautta 2-sarjaa ja 1-sarjaa ennen siirtymistään liigakentille ja oli edustamassa Suomea junioreiden EM-kisoissa 2017. Suomi saavutti kisoissa kahdeksannen sijan. Anton on Hurrikaanissa pelaavan Santeri Välimaan vanhempi veli. Kasvattajaseura on Kauhavan Wisa.

Lähteet

Suomalaiset lentopalloilijat
Vuonna 1999 syntyneet
Elävät henkilöt
Izz ad-Din al-Qassam -prikaatit

Izz ad-Din al-Qassam -prikaatit (arab. كتائب الشهيد عز الدين القسام) on palestiinalainen sotilaallinen organisaatio, joka on Hamas-puolueen sotilaallinen siipi. Se on saanut nimensä Izz ad-Din al-Qassamin mukaan, joka oli syyrialainen muslimisaarnaaja ja tunnettu antisionisti 1920- ja 1930-luvuilta.

Koska Izz ad-Din al-Qassam -prikaatit on Hamasin sotilassiipi, se myös vastustaa rauhanomaista ratkaisua Israelin–Palestiinan konfliktiin. Se käyttää vastarinnan keinoinaan itsemurhaiskuja, Israelin asevoimien bussien räjäyttelyä ja raketti-iskuja.

Israel, Yhdysvallat, Egypti, Euroopan unioni, Australia ja Uusi-Seelanti pitävät Izz ad-Din al-Qassam -prikaateja terroristijärjestönä.

Izz ad-Din al-Qassam -prikaatit on saanut tukea Syyriasta, Sudanista ja Iranista. Iran on tosin vähentänyt tukeaan, koska Hamas tukee Syyrian sisällissodassa Vapaan Syyrian armeijaa.

Organisaatio 
Amerikkalaisen tutkimusinstituutin mukaan Izz ad-Din al-Qassam -prikaatit on jaettu kuuteen eri maantieteelliseen alueeseen Gazan kaistan alueella, joissa jokaisessa on oma komentajansa. Sotilaat liittyvät Izz ad-Din al-Qassam -prikaateihin yleensä noin 16–17 vuoden iässä. Ensin ne käyvät vuoden kestävän sotilaallisen- ja uskonnollisen koulutuksen, jonka jälkeen sotilaat vannovat valan salaisessa seremoniassa. Sotilaat pitävät henkilöllisyytensä ja asemansa prikaateissa usein kuolemaansa saakka salassa. Vaikka Izz ad-Din al-Qassam -prikaatit toimivat hyvin ammattimaisesti ja miliisin tavoin, sen sotilaat eivät ole ammattisotilaita ja niistä suurin osa käy päivätöissä.

Lähteet 

Arabien–Israelin konflikti
Palestiinalaishallinnon politiikka
Palestiinalaiset terroristijärjestöt
Jihadistijärjestöt
Halmepirkko

Halmepirkko (Hippodamia tredecimpunctata) on leppäkerttujen heimoon kuuluva hyönteislaji. Aikuisen halmepirkon peitinsiivet ovat oranssinpunaiset tai kellertävät ja niissä on 13 mustaa täplää, jotka voivat olla osittain sulautuneena yhteen. Lajin etuselkä on musta ja reunat kermanväriset. Aikuinen halmepirkko on kooltaan 5-7 mm. Halmepirkon toukka on väriltään musta ja siinä on valkoisia täpliä.

Halmepirkko elää kosteikoissa ja rehevillä niityillä. Aikuiset halmepirkot ilmestyvät luontoon keväällä ja niiden toukat keskikesällä. Laji saalistaa kirvoja. Halmepirkko talvehtii aikuisena maassa, lehtikarikkeessa ja kuolleiden kasvien seassa.

Suomessa halmepirkkoa esiintyy laajasti koko maassa ja se on luokiteltu elinvoimaiseksi lajiksi. Lajia esiintyy myös laajasti Euroopassa sekä Yhdysvalloissa. Halmepirkolla on kaksi alalajia.

Aiheesta muualla 
Laji.fi: Halmepirkko (Hippodamia tredecimpunctata)
Ötökkätieto: Halmepirkko (Hippodamia tredecimpunctata)
iNaturalist: Halmepirkko (Hippodamia tredecimpunctata)
ITIS: Hippodamia tredecimpunctata 
Iowa State University, Bug Guide: Species Hippodamia tredecimpunctata - Thirteen-spotted Lady Beetle 

59.6 Selkärangattomat
Leppäkertut
Henry Hackman

Henry Wilhelm Woldemar Hackman (28. maaliskuuta 1876 Viipuri – 25. kesäkuuta 1950) oli suomalainen vuorineuvos ja Hackman & Co -yhtiön vanhempi johtaja vuosina 1926–1950.

Hackmanin vanhemmat olivat Wilhelm Hackman ja Alice Marianne von Thompson. Hän kirjoitti ylioppilaaksi 1895 ja opiskeli Evon metsäopistossa vuosina 1896–1898. Hän täydensi opintojaan Saksassa, Tanskassa ja Ruotsissa 1899–1900 ja aloitti vuonna 1900 työskentelyn Hackman & Co -yhtiön metsäosaston johtajana. Vuonna 1924 hänestä tuli yrityksen toiminimen johtaja ja 1926 vanhempi johtaja. Hackman toimi lisäksi Havi Oy:n johtokunnan puheenjohtajana sekä Diakonissalaitos Beetelin johtokunnan puheenjohtajana. Hän sai vuonna 1930 vuorineuvoksen arvonimen.

Hackman oli naimisissa kahdesti. Hänen ensimmäinen vaimonsa oli Mary Stünkel. Avioliitto kesti vuodesta 1900 vuoteen 1918, kunnes pari erosi. Vuonna 1919 Hackman meni naimisiin Maisie Ekströmin kanssa. Hackmanilla oli yhteensä kolme lasta.

Lähteet

Suomalaiset yritysjohtajat
Vuorineuvokset
Vuonna 1876 syntyneet
Vuonna 1950 kuolleet
Santeri Välimaa

Santeri Välimaa (s. 11. tammikuuta 2001 Kauhava) on suomalainen lentopalloilija, pelipaikaltaan passari.

Välimaan nykyinen seura on Hurrikaani-Loimaa. Ensimmäisen liigakautensa hän pelasi Hurrikaanissa vuonna 2019-2020. Ura jatkuu edelleen Loimaalla, sillä uusi sopimus mallia 2+1 solmittiin Hurrikaanin kanssa keväällä 2021. Santerin kasvattajaseura on Kauhavan Wisa. Wisassa Santeri on voittanut useita junioreiden SM-mitaleja. SM-kultaa Santeri on saavuttanut Lännen aluejoukkueessa aluejoukkueiden SM-turnauksessa 2014. Ensimmäisen aikuisten sarjojen mitalin saavutti Santeri Hurrikaanin kanssa, kun joukkue juhli Suomen Cup (lentopallo) hopeaa 2020. Kuortaneen valmennuskeskuksessa Välimaa pelasi kaksi kautta 2-sarjaa ja 1-sarjaa ennen siirtymistään liigakentille. Hän oli edustamassa Suomea junioreiden EM-kisoissa 2017 ja Pohjois-Euroopan mestaruuskisoissa 2019, jossa hänet valittiin turnauksen parhaaksi passariksi All-Stars seitsikkoon. Kausi 2021–2022 oli joukkueelta nousujohteinen ja se päättyi niukkaan tappioon Akaa-Volleytä vastaan pronssiottelusarjassa. Välimaa sai ensimmäisen "Parasta palvelua - OmaSp" -nimityksen helmikuussa 2022.

Santeri on Akaa-Volleytä edustavan Anton Välimaan veli.

Lähteet 

Suomalaiset lentopalloilijat
Syntymävuosi puuttuu
Elävät henkilöt
BBS-Bioactive Bone Substitutes

BBS-Bioactive Bone Substitutes on suomalainen terveysteknologiayritys, joka listautui Helsingin pörssin First North-listalle 28.2.2018.

Yhtiön päätuote on ARTEBONE® -luuimplantti, joka on tehty erityisesti vaikeiden murtumien ja luutumisongelmien hoitoon. Implantin valmistukseen käytetään poronluuta, ja sen etuja ovat helppokäyttöisyys, hyvät luutumisominaisuudet ja mahdollisuus käyttää sitä suoraan hoidettavaan kohtaan ilman ylimääräistä leikkausta.

Tuote on saanut lääkinnäisen laitteen luokituksen vuonna 2018, ja yritys odottaa saavansa sen EU:ssa myyntiin vuoden 2020 aikana. Tuote ja sen valmistusmenetelmä on patentoitu Euroopassa, Euraasiassa ja Kanadassa.

Yritys on tehnyt pitkäjänteistä tutkimus- ja kehitystyötä jo pitkään, mutta sillä ei ole ollut vielä myynnistä koituvaa liikevaihtoa.

Lähteet 

Suomalaiset teknologiayritykset
Suomalaiset First North -yhtiöt
Terveysteknologiayritykset
Oulu
Kristjan Čeh

Kristjan Čeh (s. 17. helmikuuta 1999) on slovenialainen kiekonheiton maailmanmestari.

Čeh karsiutui loppukilpailusta Tbilisin alle 18-vuotiaiden EM-kilpailuissa 2016, Grosseton alle 20-vuotiaiden EM-kilpailuissa 2017 ja Tampereen alle 20-vuotiaiden MM-kilpailuissa 2018. Hän saavutti Tarragonan Välimeren kilpailuissa 2018 hopeaa tuloksella 62,03. Hän voitti alle 23-vuotiaiden Euroopan-mestaruuden Gävlessä 2019 tuloksella 63,82. Hän karsiutui samana vuonna loppukilpailusta Dohan MM-kilpailuissa. Hän voitti alle 23-vuotiaiden Euroopan-mestaruuden Tallinnassa 2021 tuloksella 67,48. Samana vuonna käydyissä Tokion olympialaisissa hän sijoittui viidenneksi tuloksella 66,37.

Čeh voitti maailmanmestaruuden Eugenessa 2022 tuloksella 71,13. Saman vuoden Münchenin EM-kilpailuissa hän saavutti hopeaa tuloksella 68,28.

Čeh teki kiekonheiton Slovenian ennätyksen 66,29 Domžalessa 7. kesäkuuta 2020. Hän heitti alle 23-vuotiaiden Euroopan ennätyksen 68,75 Mariborissa 23. kesäkuuta 2020. Aiempi ikäluokan Euroopan ennätys oli Wolfgang Schmidtin 68,60 vuodelta 1976. 27. toukokuuta 2021 Čeh paransi ennätystään tulokseen 69,52, 26. kesäkuuta 2021 Kuortaneella tulokseen 70,35 ja 21. toukokuuta 2022 Birminghamissa tulokseen 71,27.

Lähteet 

Slovenialaiset kiekonheittäjät
Vuonna 1999 syntyneet
Elävät henkilöt
Kalsarikänni

Kalsarikänni on Suomesta lähtöisin oleva juomakulttuurin muoto, jossa alkoholinkäyttäjä viettää aikaa kotona omissa oloissaan alkoholia nauttien, nimensä mukaisesti lähinnä pelkissä alusvaatteissa. Suomen ulkoministeriö julkaisi kalsarikänni-emojin vuonna 2015. Kalsarikänni on nyt sanana jo varsin tunnettu ulkomailla ja etenkin COVID-19-pandemian aikana siitä on hiljattain muodostunut trendi ihmisten sosiaalisen eristäytymisen myötä pitkin maailmaa. Ilmiön suosion myötä myös australialainen olutpanimo Two Birds Brewing on lanseerannut Kalsarikännit-nimisen olutmerkin. Myös alankomaalainen Brouwerij De Prael -panimo ilmoitti 2020 nimenneensä heinäkuun oluensa Kalsarikännit-nimellä.

Kalsarikänneistä on myös vuonna 2018 kirjoitettu kirja Kalsarikänni – Suomalainen opas hyvään elämään, joka käsittelee aiheen syvempää elämänfilosofiaa.

Lähteet 

Alkoholikulttuuri
Lasse Lehtonen (tutkija)

Lasse Antti Johannes Lehtonen (s. 1986) on suomalainen Japanin kulttuuriin ja japanilaiseen musiikkiin erikoistunut tutkija. Hänen tietoteoksensa Japanilainen musiikki: Taiko-rumpujen kuminasta J-poppiin oli ehdolla Vuoden tiedekirja -palkinnon saajaksi. Lehtonen on väitellyt filosofian tohtoriksi Helsingin yliopistosta ja työskentelee tutkijana Tokion yliopistossa.

Teokset 
 Yuming's The 14th Moon. Bloomsbury Academic, 33 1/3 series, 2022.
Japanilainen musiikki: Taiko-rumpujen kuminasta J-poppiin. Gaudeamus, 2019.
 “March from the Age of Imitation to the Age of Creation”: Musical Representations of Japan in the Work and Thought of Shinkō Sakkyokuka Renmei, 1930–1940. (Väitöskirja.) 2018.

Lähteet

Aiheesta muualla 
 Lasse Lehtonen: Japanilainen musiikki Gaudeamuksen sivuilla
 Lasse Lehtonen: Yuming's The 14th Moon Bloomsbury Academicin sivulla

Suomalaiset musiikkitieteilijät
Suomalaiset tietokirjailijat
Vuonna 1986 syntyneet
Elävät henkilöt
Serra

Serra on muun muassa seuraavien henkilöiden sukunimi:

 Chico Serra (s. 1957), brasilialainen autourheilija
 Éric Serra (s. 1959), ranskalainen säveltäjä, joka tunnetaan erityisesti elokuvamusiikistaan
 Eduardo Serra (s. 1943), portugalilainen elokuvaaja
 Florent Serra (s. 1981), ranskalainen tennispelaaja
 Jaume Collet-Serra (s. 1974), espanjalaissyntyinen amerikkalainen elokuvaohjaaja
 José Serra (s. 1942), brasilialainen sosialidemokraattien poliitikko
 Llorenç Serra Ferrer (s. 1953), espanjalainen jalkapallovalmentaja
 Mario José Serra (1926 –  2005), argentiinalainen roomalaiskatolinen piispa
 Matthew John Serra (s. 1974), yhdysvaltalainen valmentaja ja entinen vapaaottelija
 Ramón Daumal Serra (1912 – 2008), espanjalainen roomalaiskatolinen piispa
 Richard Serra (s. 1939), yhdysvaltalainen kuvanveistäjä ja videotaiteilija
 Ruy Serra (1900 – 1986), brasilialainen roomalaiskatolinen piispa
Hopeaposkimuura

Hopeaposkimuura (Sakesphorus cristatus) on puumuuriin kuuluva lintulaji. Lajia tavataan Etelä-Amerikasta.

Koko ja ulkonäkö

Hopeaposkimuura voi kasvaa 14–15 cm pitkäksi. Sukupuolet eroavat toisistaan ulkonäöltään. Hopeaposkimuurakoiraan töyhtö, naama, kurkku ja rinnan juova ovat mustat. Niska, rinta ja vatsa ovat väriltään vaalean harmaat. Selkä ja siipien kärkisulat ovat ruskeat ja siivet muuten mustat valkoisin pilkuin. Koiraan pyrstö on valkomustaraidallinen. Hopeaposkimuuranaaras on päälaeltaan, selästään ja siivistään punaruskea. Rinnastaan ja vatsastaan se on vaalea.

Levinneisyys ja elinympäristö
Hopeaposkimuuraa tavataan Brasilian koillisrannikolta. Lajin elinympäristöä ovat kuivat troopiset metsät ja pensaikot. Lintu liikkuu useimmiten pareittain.

Lähteet

Puumuurat
Hum

Hum (saks. Cholm, ital. Colm on kylä tai hallinnollinen alue Kroatiassa, Buzetin kaupungin lähellä. Se on tunnettu "maailman pienimmäksi kyläksi". Asukkaita siellä on noin 30.

Kroatian kylät
SocialBlade

SocialBlade on 2008 avattu verkkosivusto, joka käsittelee useimmiten YouTube -suoratoistopalvelun tietoja, kuten näyttökertoja ja tykkäyksiä. Se jakaa myös tietoja palveluista Twitch, Instagram, Facebook, Mixer, Dailymotion, DLive sekä TikTok.

Lähteet 

Verkkosivustot
Lebut

Lebut ovat wolofin murretta puhuva etninen ryhmä Senegalissa. He asuvat Kap Verden niemellä ja Atlantin rannikolla Kayarista M’bouriin. Lebuja on noin 50 000 henkeä.

Kayoriin kuuluneet lebut muodostivat 1790-luvulta lähtien pienen feodaalitasavallan, jota johti Njamburista saapunut muslimipappien suku. Suurin osa lebuista on kääntynyt islamiin melko hiljattain.

Dakarin kaupunki on kasvanut lebujen maille, ja he kiistelivät pitkään ranskalaisten kanssa maaoikeuksistaan. Nykyään lebut ovat pieni, mutta taloudellisesti ja poliittisesti tärkeä kaupunkilaisryhmä. Osa heistä harjoittaa yhä perinteistä kalastusta. Lebut solmivat avioliittoja wolofien kanssa, mutta he ovat säilyttäneet identiteettinsä.

Lähteet

Senegalin etniset ryhmät
Johan Wilhelm Åkerstedt

Johan Wilhelm Åkerstedt (3. maaliskuuta 1838 Tammisaari – 6. tammikuuta 1909 Tukholma) oli suomalainen kauppias ja kauppaneuvos.

Åkerstedt syntyi Tammisaaressa Jacobina Theresia Wilhelmina Åkerstedtin aviottomana lapsena. Hän kävi koulun siellä ja oli sitten notaarina laamanninoikeudessa. Vuonna 1861 hänet valittiin Joensuun kaupungin kasööriksi ja hänen virkatehtäviinsä kuului Joensuussa myös tuulaakimaksujen keräys ja vaakamestarin tehtävät. Åkerstedt toimi myös kruununkasöörinä Joensuussa. Hän alkoi toimia lisäksi ulkomaisten vakuutusyhtiöiden asiamiehenä ja paikallisen sahan kirjanpitäjänä. 

Åkerstedt meni naimisiin 1866 joensuulaisen, Kiihtelysvaarasta kotoisin olleen kauppias Simon Parviaisen (1812–1877) tyttären Anna Johanna Parviaisen kanssa. Vuonna 1873 hän muutti vaimonsa kanssa Pietariin jossa he alkoivat hoitaa Simon Parviaisen 1866 Pietariin perustamaa ensimmäisen luokan kauppaliikettä yhdessä Åkerstedtin langon Janne Parviaisen (1840–1902) kanssa. Ostrovin saarella Pietarissa toiminut toiminimi Parviainen & Co harjoitti leipätukkukauppaa ja vaatekauppaa sekä Suomeen suuntautunutta viljakauppaa. Parviaiset olivat myös osaomistajina Joensuun ja Pietarin välillä liikennöineissä laivoissa. Åkerstedtistä tuli ajan myötä Parviainen & Co:n yksi osakas. 

Åkerstedt pääsi Pietarissa ensimmäisen luokan kauppakillan jäseneksi. Hän toimi jonkin aikaa vuonna 1883 Suomen kauppa-asiamiehenä Pietarissa ja vuonna 1884 hän sai kauppaneuvoksen arvonimen. 1800-luvun lopulla Parviainen & Co aloitti rakennustarvikkeiden valmistuksen ja perusti oman konepajan.

Åkerstedtin vaimo kuoli vuonna 1902 ja hän itse muutti takaisin Suomen puolelle Viipuriin vuonna 1908. Hän kuoli tammikuun alussa 1909 ollessaan Tukholmassa.

Lähteet 

Suomalaiset kauppiaat
Kauppaneuvokset
Pietarinsuomalaiset
Vuonna 1838 syntyneet
Vuonna 1909 kuolleet
FLIF

FLIF (Free Lossless Image Format) on kuvatiedostomuoto, jonka pakkaa kuvan tiiviimmin kuin mikään muu tunnettu menetelmä vuonna 2020. 

Tiedostomuoto julkaistiin 2015, ja ensimmäinen toteutus vuonna 2015. FLIF:iä käsittelevä kooderi pakkaa bittikartan pienempään tilaan kuin WebP tai BPG. FLIF-tiedostomuoto tukee sekä häviötöntä että häviöllistä kuvan pakkausta. Nimensä mukaisesti FLIF:n lähdekoodi on vapaasti levitettävä.

Flif:in rasite on se, ettei se ole ainakaan vielä laajassa käytössä huolimatta hyvästä pakkauskyvystä.

Windowsin kuvankatselijoista XnView ja IrfanView tukevat FLIF:iä. Mutta esimerkiksi GIMP ja verkkoselaimet eivät vuoden 2020 heinäkuussa näyttäneet suoraan FLIF-kuvia.

Lähteet

Aiheesta muualla
 http://flif.info/

Bittikarttatiedostomuodot
Suomen presidenttien vaakunat

Suomen tasavallan presidenttien vaakunat ovat viran myötä ritarikuntaan vihittyjen Suomen tasavallan presidenttien henkilökohtaisia ja vaakunaselityksellä heraldisesti kerrottuja embleemisiä tai puhuttelevia vaakunatunnuksia, jotka henkilöt ovat saaneet perimällä tai jäsenyyden myötä yhteen tai useampaan ritarikuntaan esim. Ruotsin serafimien (ruots. Serafimerorden) ja Tanskan elefanttiritarikuntaan (tansk. Elefantordenen). Suomessa presidentille (kaikkien presidenttien vaakunat, pois lukien Ståhlberg ja Ryti, joilla ei ritarikunnan jäsenyyttä ole ollut), niillä jolla vaakunaa ei ennestään ollut on heille vaakuna suunniteltu, (muuassa aateliset Svinhufvud ja Mannerheim olivat jo ennen presidenttiyttään Serafiimiritarikunnan jäseniä).

Ritarikuntaan liittymisen merkiksi ritarivaakunan kilpi on eroteltu koristeiselle panssarilevylle ja ripustettuna seinälle Tukholman kuninkaanlinnassa, edesmenneiden presidenttien kilvet sijaitsevat kuninkaanlinnan sefiimiritarikunnan salissa. Myönnetyt vaakunat eivät ole perinnöllisiä, Suomessa kilvet lukeutuvat porvarisvaakunoihin ja ovat rekisteröity Suomen heraldisen seuran ylläpitämään vaakunarekisteriin järjestysnumerolla.

Vaakunaperinteet 
Käytännön mukaan jokaisen edesmenneen Presidentin panssarilevyt siirretään kuoleman jälkeen kuninkaanlinnasta Tukholman Riddarholmin kirkkoon (ruotsiksi. riddarholmskyrkan) tuolloin hänen kilpeensä kaiverretaan merkiksi hänen kuolinpäivänsä, seremonian yhteydessä hautajaispäivänä kuullaan kirkossa Serafim soitto, jolloin Riddarholmin kirkon kelloja soitetaan tauottomasti kello 12 ja 13 välillä henkilön muistoksi, tilaisuus on avoin ja pienimuotoinen sekä perinteiltään vanha jolla kunnioitetaan ulkomaisia merkkihenkilöitä joiden hautajaisiin kuningasperhe tai ritarikunnan edustajat eivät osallistu. Serafiimiritarikunnan kirkko on Tukholman vanhin rakennus ja sinne on haudattu Ruotsin kuninkaita satojen vuosien ajan, kyseessä on kansallinen sekä kulttuurihistoriallinen maamerkki.

Vaakunat 
Luettelo vaakunoista aikajärjestyksessä

Katso myös 

 Sukuvaakuna
 Porvarisvaakuna
 Vaakunarekisteri
 Suomen vaakuna

Lähteet 

 https://www.ritarikunnat.fi/index.php/fi/ritarikunnat/ajankohtaista/384-presidentti-koiviston-kunniamerkit-nayttelyssa-kansallisarkistossa     Presidenttien Suomalaiset ja ulkomaiset kunnia- ja ansiomerkit Viitattu     25.6.2020.
 https://sverigesradio.se/sida/artikel.aspx?programid=185&artikel=7077390     Sveriges Radio Finska Presidenttien kunniamerkit Viitattu 3.7.2020.
 https://timanttisalonki.com/2017/05/26/presidentti-koivistolle-jarjestettiin-serafim-soitto-tukholmassa/     Edesmenneiden Presidenttien vaakunat Viitattu 4.7.2020.
 http://www.mannerheim.fi/13_erity/kunniamerkit/70.htm Mannerheim Elefanttiritarikunnan ritari Viitattu 5.7.2020.
 http://runeberg.org/kuka/1954/0838.html Presidentti K. J Ståhlberg ansimerkit (Vap. mit. 2). Viitattu 9.7.2020.
 https://www.presidentti.fi/halonen/public/defaultdbc1.html?nodeid=41421

Viitteet 

Suomen vaakunat
Vaakunat
21. prikaati (jatkosota)

21. Prikaati käskettiin perustaa päämajan päiväkäskyllä 31.10.1943. Sen kokoaminen kesti koko marraskuun ja varsinaisena perustamispäivänä pidetään 6.12.1943 (Maa RE:n käsky No. 4068/III/2.sal./11.12.43) 

Prikaatin runkona toimi jalkaväkirykmentti 101, josta prikaatin neljänneksi pataljoonaksi tuli erillispataljoona 24. Ensimmäisen pataljoonan muodosti jalkaväkirykmentti 54:n I pataljoona, toisen jalkaväkirykmentti 5:n III pataljoona ja kolmannen jalkaväkirykmentti 56 III pataljoona. Lisäksi prikaatin tykistönä toimi kevyt patteristo 21 ja raskas patteristo 41. 

Se taisteli tiensä Karhumäestä Ilomantsiin viivyttäen ja kuluttaen vihollista.

Organisaatio:

Prikaatinkomentajana toimi eversti Torvald Ekman

Esikuntapäällikkönä majuri Osmo Rysä

Operattivisen osaston päällikkönä kapteeni Heikki Virtanen

Tykistökomentajana everstiluutnantti  Holger Kraemer

Viestikomentajana kapteeni Eelis Mönkkönen

Pioneerikomentajana majuri Paavo Keinänen

Huoltopäällikkönä majuri Bengt Auer

I Pataljoona, komentajana everstiluutnantti Hakanen

II Pataljoona, komentajana everstiluutnantti Toivo Luukko

III Pataljoona, komentajana everstiluutnantti Ilmari Koponen

IV Pataljoona, komentajana majuri Teuvo Turtiainen.

Rykmentin runkona toimineen JR 101 miehistö koostui pääasiassa rintamalle palvelukseen otetuista vankikarkureista, joka laski merkittävästi rykmentin taisteluarvoa (prikaatinkomentaja eversti Ekmanin arvio prikaatin SPK:ssa). 

Prikaatin tehtävänä oli asemasotavaiheessa joulukuussa 1943 tehdä kenttävarustelutöitä ja se siirrettiin etulinjaan Vansjärven lohkolle 10.2.1944.

Prikaatille alistettiin 3. Pr:n tykistö vahvistettuna maalinnoituspatteristo 1:llä. Prikaati sai oman tykistönsä käyttövalmiiksi maalis-huhtikuussa 1944 ja rask. psto 41 saatiin valmiiksi 25.5.1944.
Francisco Ibáñez

Francisco Ibáñez Talavera (s. 15. maaliskuuta 1936) on espanjalainen sarjakuvataiteilija. Parhaiten hänet tunnetaan käsikirjoittamistaan Älli ja Tälli -sarjakuvista.

Elämä ja ura
Barcelonassa syntynyt Ibáñez on luonut useita sarjakuvasarjoja, joista tunnetuin on Älli ja Tälli.

Hän työskenteli pankissa julkaistessaan ensimmäisiä kuvituksiaan, ennen kuin siirtyi täysipäiväisesti alalle vuonna 1957. Vuotta myöhemmin Älli ja Tälli esiintyivät ensimmäistä kertaa espanjalaisessa Pulgarcito-lehdessä. Sen koommin Ibáñez on luonut lukuisia eri hahmoja. Vuodesta 1988 lähtien hän on kuvittanut kuusi uutta Älli ja Tälli -albumia vuodessa, joista monet käsittelevät ajankohtaisia aiheita.

Hän sai vuonna 1994 Salón del Cómic de Barcelona -palkinnon ja vuonna 2001 hänelle myönnettiin Medalla de Oro al Mérito en las Bellas Artes -palkinto. Hän sai Universitat d'Alacant -yliopiston Premios Notario del Humor -arvonimen vuonna 2008.

Lähteet 

Espanjalaiset sarjakuvantekijät
Vuonna 1936 syntyneet
Elävät henkilöt
Jean Castex

Jean Castex (s. 25. kesäkuuta 1965 Vic-Fezensac, Ranska) on ranskalainen poliitikko, joka toimi Ranskan pääministerinä  3. heinäkuuta 2020 toukokuuhun 2022 asti. Castex erosi tehtävästään 16.5.2022, ja presidentti Emmanuel Macron nimesi uudeksi pääministeriksi Élisabeth Bornen.

Castex on opiskellut hallintotieteitä Pariisin hyvämaineisissa yliopistoissa Institut d’études politiques de Paris ja Kansallinen hallintokoulu (Ecole nationale d’administration). Hän on toiminut korkan tason virkamiehenä useissa eri ministeriöissä, ja nousi julkisuuteen johtaessaan Ranskan toimia koronaviruspandemian hillitsemiseksi.

Yksityiselämä 
Castex on naimisissa Sandra Castex'n kanssa. Parilla on neljä tytärtä. Castex on kertonut katalonialaisen kulttuurin olevan lähellä sydäntään.. 

Castex on ollut vuodesta 2006 Ordre National du Mérite -ritarikunnan jäsen.

Lähteet 

Ranskan pääministerit
Vuonna 1965 syntyneet
Elävät henkilöt
Jacob Jernberg

Jacob (Jaakko) Jernberg, sukunimi aik. Rautio (14. joulukuuta 1824 Oulu – 26. toukokuuta 1889 Kuopio) oli suomalainen kauppias, laivanvarustaja, sahanomistaja ja kauppaneuvos.

Jernbergin vanhemmat olivat työmies Johan Rautio ja Brita Kuorila. Hän kävi Oulussa ruotsinkielistä koulua ja tässä yhteydessä hänen sukunimensä muuttui Jernbergiksi. Lopetettuaan koulun 12-vuotiaana Jernberg työskenteli kauppa-apulaisena. Hän siirtyi sitten Raaheen kauppaneuvos Zachris Franzénin palvelukseen. Franzén lähetti hänet vuonna 1843 hoitamaan omistamaansa Jyrkkäkosken rautaruukkia, joka sijaitsi Pohjois-Savossa Sonkajärvellä. Jernberg toimi täällä ruukinhoitajana vuoteen 1851 saakka. 

Vuonna 1854 Jernberg siirtyi pietarilaisen hovineuvoksettaren Anastasia Ponomarevan omistaman Juantehtaan ruukinhoitajaksi Juankoskelle. Jernbergin aloitteesta ruukki perusti rautakaupan Kuopioon vuonna 1859, tästä kaupasta kehittyi myöhemmin tavaratalo Carlson Kuopioon. Juantehtaalle perustettiin 1860-luvulla myös ruukin koulu ja tehdasseurakunta. Jernberg osti itselleen Juankoskelta metsäosuuksia ja vuoden 1871 alussa hän hankki omistukseensa Juantehtaan vesisahan viipurilaiselta Hackmanin kauppahuoneelta. Jernberg toimi ruukinhoitajana aina vuoteen 1874 jolloin hän muutti Kuopioon.

Jernberg perusti Kuopion lähelle Karhonsaareen höyrysahan vuonna 1875 ja höyrymyllyn 1880. Karhonsaaren saha oli Pohjois-Savon ensimmäinen höyrysaha ja sen tuottamasta puutavarasta suurin osa meni vientiin. Saha oli toiminnassa aina vuoteen 1911 saakka. Jernberg oli osakkaana Kuopion seudun laivayhtiöissä jo 1860-luvulta alkaen ja parhaimmillaan hän omisti kymmenen lotjaa ja höyryveneen. Jernberg toimi myös Kuopion kaupunginvaltuuston puheenjohtajana 1870-luvun lopulla. Kauppaneuvoksen arvon hän sai 1886.

Lähteet 

Suomalaiset kauppiaat
Suomalaiset laivanvarustajat
Kauppaneuvokset
Kuopion kaupunginvaltuutetut
Vuonna 1824 syntyneet
Vuonna 1889 kuolleet
Eglė Špokaitė

Eglė Špokaitė (s. 1971 Vilna) on liettualainen balettitanssija.

Špokaitė valmistui M. K. Čiurlionis -taidekoulusta vuonna 1989 ja toimi tämän jälkeen vuoteen 2011 saakka Liettuan kansallisen ooppera- ja balettiteatterin ensitanssijana. Hän voitti vuonna 1995 kultaa Helsingin kansainvälisen balettikilpailun naisten sarjassa. Hän sai Liettuan kansallisen kulttuuri- ja taidepalkinnon vuonna 1996, ja hänellä on Gediminaksen ritarikunnan upseerin risti. Koreografeja, joiden johdolla Špokaitė on tanssinut, ovat olleet Gerald Arpino, Krzysztof Pastor, Boris Eifman, Aleksei Ratmanski, Alla Sigalova ja Kirill Simonov. 

Vuonna 2008 Špokaitė valmistui Liettuan musiikki- ja teatteriakatemiasta oppiarvolla koreografiassa ja balettipedagogiikassa. Hän aloitti uran opettajana ja oli mukana perustamassa ensimmäistä yksityistä balettikoulua Vilnaan vuonna 2009. Vuosien varrella balettikoulusta tuli Baltian maiden suurin. Vuonna 2012 Špokaitė muutti Bostoniin ja sieltä myöhemmin San Diegoon, jossa perusti vuonna 2016 baletti-instituutin (Ballet Institute of San Diego).

Lähteet

Aiheesta muualla 
 Viralliset sivut 

Liettualaiset tanssijat
Balettitanssijat
Vuonna 1971 syntyneet
Elävät henkilöt
Jakob Michael Reinhold Lenz

Jakob Michael Reinhold Lenz (1751 Sesswegen, Liivinmaa – 1792 Moskova, Venäjä) oli saksalainen Sturm und Drang -suunnan runoilija, prosaisti ja näytelmäkirjailija. Hän tutustui Strassburgissa Goetheen ja Herderiin. Hän vietti levotonta elämää harhaillen paikasta toiseen, sairastui 1777 mieleltään ja kuoli kurjissa oloissa Moskovan lähistöllä. Hänen teoksensa, joiden joukossa muun muassa draamat Der Hofmeister, Der neue Menoza, Die Soldaten ja etevät lyyrilliset runot, ovat merkittäviä Sturm und Drang -kauden tuotteita.

Lenzin teokset kokosi ja julkaisi Ludwig Tieck (1828), ja kokoelmaa täydensi Edward Dorer-Egloff (J. M. R. Lenz und seine Schriften, 1857).

Suomennetut teokset
Näytelmä
 Sotilaat: komedia (Die Sodaten); suom. Leena Ilmari, näytelmämoniste. Helsinki: Suomen Teatteriliitto [i.a.] (Taideyliopiston Teatterikorkeakoulu näytelmämonisteet)
 Runo
 Oi te haaveet liian hyvät –, suom. Arvi Kivimaa, teoksessa Laulujen virta: saksalaista lyriikkaa seitsemänsadan vuoden varrelta, suom. Arvi Kivimaa, WSOY 1936

Lähteet

Aiheesta muualla

Saksalaiset kirjailijat
Vuonna 1751 syntyneet
Vuonna 1792 kuolleet
Loimaan vapaaherrakunta

Loimaan vapaaherrakunta annettiin 1651 kenraali Arvid Wittenbergille. Se käsitti 110 tilaa (58 2/3 manttaalia) Loimaan pitäjässä.

Wittenberg sai ensimmäiset läänitykset Loimaalta 1641, jolloin niihin kuului 14 kylästä 40 taloa. 1645 niihin lisättiin 8 kylästä 20 taloa.  Wittenbergistä tuli 1651 vapaaherra ja 1652 kreivi. Tuolloin läänityksiä laajennettiin. Wittenberg kuoli 1657, ja hänen jälkeen läänityksiä hallinnoi hänen poikansa Leonard Johan Wittenberg vuoteen 1679, jolloin hän kuoli. Läänitykset peruutettiin kruunulle 1680.

Vapaaherrakunnan lainlukijaksi tuli vuonna 1655 Andreas Pacchalenius ja 1660 Johan Judius, joka siirtyi 1664 Närpiöön.

Loimaan vapaaherrakunnan asumakartano rakennettiin 1640-luvulla Loimijoen Vesikosken etelärannalle. Keskuskartanon sijaintipaikalle rakennettiin 1883 Suomen ensimmäinen varsinainen vaivaistalo, jonka ansiosta kerjäläisyys seudulla loppui. Paikalla sijaitsee nykyisin Loimaan vanhainkoti.

Lähteet 

Loimaan historia
Suomen kreivi- ja vapaaherrakunnat
Modern Talkingin diskografia

Modern Talking oli vuonna 1984 perustettu saksalainen synthpop-musiikkia ja myöhemmin eurodancea esittänyt duo, joka koostui kitaristi-säveltäjä-sanoittaja Dieter Bohlenista ja laulaja Thomas Andersista eli Bernd Weidungista. Yhtye toimi vuosina 1984–1987 ja 1998–2003. 2020-

Studioalbumit
 The 1st Album (1985)
 Let's Talk About Love (1985)
 Ready for Romance (1986)
 In the Middle of Nowhere (1986)
 Romantic Warriors (1987)
 In the Garden of Venus (1987)
 Back For Good (1998)
 Alone (1999)
 Year Of The Dragon (2000)
 America (2001)
 Victory (2002)
 Universe (2003)

Kokoelmat
 You're My Heart, You're My Soul (1988)
 The Modern Talking Story (1988)
 Best of Modern Talking (1988)
 Romantic Dreams (1988)
 Greatest Hits Mix (1988)
 The Collection (1991)
 You Can Win If You Want (Star Collection) (1991)
 You Can Win If You Want (1994)
 Selected Singles '85-'98 (2001)
 We Still Have Dreams – The Greatest Love Ballads of Modern Talking (2002)
 The Golden Years (2002)
 The Greatest Hits of Modern Talking (2003)
 The Final Album (2003)
 Les Indispensables (2006)
 The Hits (2007)
 Remix Album (2008)
 All the Best: The Definitive Collection (box set) (2009)
 25 Years of Disco-pop (2010)
 The 80s Hits Box (2010)
 Peace on Eart (2011)
 30 Years Of Modern Talking (Das Neue Best Of Album) (2014)
 Maxi and Singles Collection (Dieter Bohlen Edition) (2019)

EP:t
 Let’s Talk About Love (1986
 Special Dance Version (1988)
 Official Funclub CD 1999 (1999)
 Fan Club by Thomas Anders - CD 2000 (2000)
 Fan Club by Thomas Anders - CD 2001 (2001)

Singlet
 You're My Heart, You're My Soul (1984)
 You Can Win If You Want (1985)
 Cheri Cheri Lady (1985)
 Brother Louie (1986)
 Atlantis is Calling (S.O.S. For Love) (1986)
 Geronimo's Cadillac (1986)
 Give Me Peace On Earth (1986)
 Jet Airliner (1987)
 In 100 Years (1987)
 You're My Heart, You're My Soul (New Mix '98) (1998)
 Brother Louie (New Mix '98) (1998)
 You Are Not Alone (1999)
 Sexy Sexy Lover (1999)
 China In Her Eyes (2000)
 Don't Take Away My Heart (2000)
 Win the Race (2001)
 Last Exit to Brooklyn (2001)
 Ready for the Victory (2002)
 Juliet (2002)
 TV Makes The Superstar (2003)

Videoalbumit 
 The Video (1986)
 Let’s Talking!…Best of Modern Talking (2003)
 The Final Album - The Ultimate DVD (2003)
 The Super Best Hits (2007)
 The Gold Video History (2008)
 The Final Album + Bonus (2010)
 Music & Video Stars (2013)
 30 (2014)

Musiikkivideot
 You're My Heart, You're My Soul (1985)
 You Can Win If You Want (1985)
 Cheri Cheri Lady (1985)
 Brother Louie (1986)
 Atlantis is Calling (S.O.S. For Love) (1986)
 Geronimo's Cadillac (1986)
 Give Me Peace On Earth (1986)
 Jet Airliner (1987)
 In 100 Years (1987)
 You're My Heart, You're My Soul '98 (1998)
 Brother Louie '98 (1998)
 You Are Not Alone (1999)
 Sexy Sexy Lover (1999)
 China In Her Eyes (2000)
 Don't Take Away My Heart (2000)
 Win the Race (2001)
 Last Exit to Brooklyn (2001)
 Ready for the Victory (2002)
 Juliet (2002)
 TV Makes The Superstar (2003)
 You're My Heart, You're My Soul 2017 (2017)

Diskografiat
Seututie 436

Seututie 436 on Etelä-Savossa kulkeva seututie. Tie alkaa Juvan Kaskiista ja päättyy Sulkavan Pieksänlahteen. Tien pituus on noin yhdeksän kilometriä. Nopeusrajoitus on 80 kilometriä tunnissa muualla paitsi Kaskiissa, jossa se on 60 kilometriä tunnissa. Vuonna 2009 tien keskimääräinen liikennemäärä oli 490 ajoneuvoa vuorokaudessa.

Reitti ja tieyhteydet 

 Kaskii (seututie 434)
 Pieksänlahti (seututie 435)

Lähteet 

436
Etelä-Savon liikenne
Mike Harrington

Mike Harrington on yhdysvaltalainen tietokoneohjelmoija ja liikemies. Hän on pelitalo Valven perustajajäsen yhdessä Gabe Newellin kanssa. Aikaisemmin hän toimi Dynamix-peliohjelmoijana ja Microsoft Windows NT -käyttöjärjestelmän suunnittelijana.

Harrington ja Newell rahoittivat yksityisesti Valven debyyttituotteen Half-Life (1998) kehittämistä, jota hän myös auttoi ohjelmoimaan. 15. tammikuuta 2000 Harrington purki kumppanuutensa Newellin kanssa ja jätti Valven jotta pystyi viettämään aikaa vaimonsa kanssa. Newellin mukaan Harrington ei halunnut ottaa riskiä uuteen projektiin Half-Life-menestyksen jälkeen.

Vuonna 2006 Harrington perusti Picnik -kuvanmuokkauspalvelun yhdessä ystävänsä ja entisen kollegan Darrin Massenan kanssa. Google osti palvelun maaliskuussa 2010. Harrington lähti Googlesta maaliskuussa 2011, ja perusti tammikuussa 2012 toisen yrityksen Massenan kanssa, nimeltään Catnip Labs.

Lähteet 

Yhdysvaltalaiset ohjelmoijat
Videopeliohjelmoijat
Microsoftin henkilöstö
Syntymävuosi puuttuu
Elävät henkilöt
Rauno Pellikainen

Rauno Pellikainen on suomalainen nyrkkeilyn EM-mitalisti.

Pellikainen saavutti EM-pronssia 81 kilogramman sarjassa Hallessa 1977. Hän tyrmäsi puolivälieräottelussa itävaltalaisen Ludwig Farkasin ensimmäisessä erässä, mutta hävisi välieräkamppailussa Neuvostoliittoa edustaneelle David Kvašadzelle kehätuomarin keskeytyksellä toisessa erässä.

Pellikainen edusti Valkeakosken Hakaa. Hän voitti 81-kiloisten Suomen-mestaruuden 1975, 1977 ja 1978 sekä sai SM-pronssia 1976.

Lähteet 

Suomalaiset nyrkkeilijät
Syntymävuosi puuttuu
Dangerous Woman Tour

Dangerous Woman Tour oli Ariana Granden kolmas konserttikiertue. Kiertue alkoi 3. helmikuuta 2017 Arizonan Phoenixistä ja päättyi 21. syyskuuta 2017 Hongkongiin.

Kiertue keskeytyi 22. toukokuuta konserttiin tehdyn terrori-iskun vuoksi. Iskussa kuoli 22 ja loukkaantui yli sata katsojaa. Grande piti uhreille ja heidän omaisilleen suunnatun hyväntekeväisyyskonsertin One Love Manchester Manchesterissa 4. kesäkuuta, ja kiertuetta jatkettiin 7. kesäkuuta Pariisissa.

Lähteet

Aiheesta muualla 

Vuoden 2017 konserttikiertueet
Kolkkatähkät

Kolkkatähkät (Tetrapogon) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi viisi lajia.

Lajeja 
 Tetrapogon bidentatus
 Tetrapogon cenchriformis
 Tetrapogon ferrugineus
 Tetrapogon roxburghiana – huiskukolkkatähkä (syn. Chloris roxburghiana)
 Tetrapogon tenellus
 Tetrapogon villosus – silkkikolkkatähkä

Lähteet 

Heinäkasvit
Aali Äyräs

Aali (Ali) Äyräs (synt. Ärlig, 16. joulukuuta 1872 Messukylä – 17. lokakuuta 1941 Tampere) oli suomalainen työmies ja poliitikko, joka toimi Suomen Kristillisen Työväen Liiton puheenjohtajana vuosina 1918–1920.

Ura politiikassa 
Tampereen puuvillatehtaalla työskennellyt Äyräs oli Tampereen Kristillisen Työväenyhdistyksen jäsen, joka lähti kristillisen työväenliikkeen toimintaan jo 1900-luvun alkuvuosina. Hänet valittiin KrTL:n puheenjohtajaksi kesäkuussa 1918 Lahdessa pidetyssä edustajainkokouksessa, jolloin entinen puheenjohtaja Antti Kaarne syrjäytettiin sisällissodan aikana punaisille osoittaman tukensa vuoksi. Äyräs valittiin tehtävään ainona ehdokkaana, vaikkei itse ollut halukas puheenjohtajaksi. Hän oli 1920-luvulla myös Tampereen kaupunginvaltuuston jäsen.

Lähteet 

Suomalaisten puolueiden puheenjohtajat
Suomen Kristillisen Työväenliiton poliitikot
Tampereen kaupunginvaltuutetut
Vuonna 1872 syntyneet
Vuonna 1941 kuolleet
Antti Kettunen

Antti Kettunen oli suomalainen maallikkosaarnaaja, joka toimi Suomen Työväen Kristillisen Liiton puheenjohtajana vuosina 1920–1922.
Kangasniemeltä kotoisin ollut Kettunen oli varsinaiselta ammatiltaan leipuri. Hän suoritti saarnalupatutkinnon vuonna 1912. 

Kettunen valittiin KrTL:n puheenjohtajaksi Lahdessa heinäkuussa 1920 pidetyssä edustajakokouksessa. Hän oli KrTL:n viimeinen puheenjohtaja, ennen kuin järjestö luopui puoluepolitiikasta vuonna 1922. Kettunen oli myös Tampereella ilmestyneen KrTL:n äänenkannattaja Työkansan sekä puolueen nuorisojärjestön Kristillisen Työväen Nuorisoliiton julkaiseman Nuori Kansa -lehden avustaja.

Myöhemmin Kettunen toimi muun muassa KrTL:n matkapuhujana sekä Suomen Metodistikirkon paikallissaarnaajana Mikkelissä.

Teokset

Lähteet 

Suomalaisten puolueiden puheenjohtajat
Suomen Kristillisen Työväenliiton poliitikot
Suomalaiset evankelistat
Suomalaiset toimittajat
Syntymävuosi puuttuu
Kuolinvuosi puuttuu